पाएं अपने शहर की ताज़ा ख़बरें और फ्री ई-पेपरडाउनलोड करें
बस्तर जिले में 18 से 45 साल तक के लोगों को कोरोना से निजात दिलाने के लिए वैक्सीनेशन की शुरुआत रविवार से होने जा रही है। सरकार ने सबसे पहले अंत्योदय परिवार के सदस्यों को टीका लगाने के बाद अन्य वर्ग के लोगों को वैक्सीन लगाने की बात कही है। सरकार का यह नियम अब लोगों के लिए परेशानी का कारण बन रहा है। बस्तर जिले में इस समय अंत्योदय परिवार की संख्या 46 हजार 435 है। माना जा रहा है कि इतने परिवारों में से करीब 50 हजार लोग ऐसे हैं जिनकी उम्र 18 साल से लेकर 45 साल के बीच है। जब तक इन लोगों को टीका नहीं लग जाता तब तक अन्य लोगों को टीका नहीं लग पाएगा। इस समय बस्तर जिले में 2 लाख 1 परिवार इस समय सरकार राशन ले रहे हैं।
गरीबों को सबसे पहले फायदा देने की मंशा
जिला टीकाकरण अधिकारी ने कहा कि शासन ने टीकाकरण को तीन तरह से विभाजित किया है। उन्होंने कहा कि प्रदेश सरकार द्वारा सामाजिक और आर्थिक रूप से पिछड़े तबके को प्राथमिकता दी गई है, ताकि कोई भी व्यक्ति टीकाकरण से वंचित न रहे। सबसे पहले अंत्योदय कार्डधारकों को, उसके बाद बीपीएल वर्ग के लोगों को और उसके बाद एपीएल वर्ग के लोगों का टीकाकरण किया किया जाएगा। टीकाकरण के दौरान अंत्योदय कार्ड दिखाना होगा। जिले में एपीएल परिवारों की संख्या 21 हजार 242, निराश्रित की 618, अन्नूपर्णा परिवार का 1 लाख 31 हजार 465, नि:शक्त परिवारों की संख्या 48 है।
18-44 साल के लोगों को यहां लगेगा टीका
बकावंड: माध्यमिक शाला राजनगर बकावण्ड, पंचायत भुवन कोलावल
जगदलपुर: सामुदायिक भवन नगरनार , हायर सेकेंडरी स्कूल कुरन्दी
बड़ेकिलेपाल: प्राथमिक स्वास्थ्य केन्द्र कापानार , सामुदायिक स्वास्थ्य केन्द्र बडे किलेपाल
बस्तर: प्राथमिक स्वास्थ्य केन्द्र मुंडागांव , शासकीय कन्या मिडिल स्कूल बड़े आमाबाल
तोकापाल: उप स्वास्थ्य केंद्र छापरभानपुरी, शासकीय मिडिल स्कूल ऐर्राकोट
लोहंडीगुड़ा: शासकीय इंग्लिश मीडियम स्कूल बड़े धाराउर, प्राथमिक शाला मटनार
दरभा: माध्यमिक शाला कावारास छिन्दवाड़ा, माध्यमिक शाला मावलीपदर
जगदलपुर शहरी: केन्द्रीय विद्यालय, महात्मा गांधी स्कूल गांधीनगर वार्ड
हर ब्लॉक में बनेंगे दो-दो केंद्र
18 से अधिक उम्र के लोगों को वैक्सीनेशन के लिए हर ब्लॉक में अलग से दो-दो केंद्र बनाया जा रहा है। जिला टीकाकरण अधिकारी ने बताया कि बस्तर जिले को 18 वर्ष से अधिक आयु के लोगों के टीकाकरण के लिए शनिवार की देर रात तक 7 हजार 900 डोज रायपुर से आ जाएगी। इस टीके को सभी ब्लाकों को 800-800 डोज दी जाएगी।
कोरोना पॉजिटिव 7 लोगों ने तोड़ा दम
जिले में कोरोना पॉजिटिव मरीजों की मौतों का सिलसिला थमने का नाम नहीं ले रहा है शुक्रवार देर रात से लेकर शनिवार शाम छह बजे तक फिर से सात कोरोना पॉजिटिव मरीजों ने दम तोड़ा है। मरने वाले सभी लोग बस्तर जिले के हैं। जिन सात लोगों ने दम तोड़ा है उनमें एक ने रायपुर के निजी हास्पिटल, दो मरीजों ने एमपीएम हास्पिटल और 4 लोगों ने मेकाज में दम तोड़ा है। मरने वाले सभी लोगों का अंतिम संस्कार जिला प्रशासन अपनी देखरेख में पूरे सुरक्षा के साथ करवा रहा है। डाॅक्टरों का कहना है कि जिन सात लोगों ने दम तोड़ा है उनमें सभी की उम्र पचास पार की थी और कोविड पॉजिटिव होने के बाद से ही इनकी स्थिति खराब थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva mai_Deva hin_Deva hin_Deva bho_Deva hin_Deva awa_Deva bho_Deva hin_Deva hin_Deva hin_Deva hin_Deva zho_Hant eng_Latn